wannaphong/clean_thaiwikipedia huggingface dataset:
# สนธิสัญญาสฟาลบาร์
สนธิสัญญาสฟาลบาร์ (เดิมมีชื่อว่า สนธิสัญญาสปิตส์เบอร์เกน) เป็นสนธิสัญญาที่รับรองอธิปไตยของนอร์เวย์เหนือหมู่เกาะสปิตส์เบอร์เกน (ปัจจุบัน คือสฟาลบาร์) โดยสมบูรณ์ อย่างไรก็ตาม ในทางปฏิบัติ อธิปไตยนี้ยังมีเงื่อนไขบางประการและไม่ใช่กฎหมายนอร์เวย์ทั้งหมดที่มีผลบังคับใช้เหนือสฟาลบาร์ สนธิสัญญาดังกล่าวเพียงกำหนดให้สฟาลบาร์เป็นเขตปลอดทหารบางส่วน ประเทศผู้ลงนามทั้งหมดได้รับสิทธิเท่าเทียมกันในการดำเนินกิจกรรมเชิงพาณิชย์ (ส่วนใหญ่เป็นการทำเหมืองถ่านหิน) ในหมู่เกาะดังกล่าว  มีเพียงนอร์เวย์และรัสเซียที่ใช้สิทธินี้

เฉพาะหมู่เกาะนี้เป็นเขตปลอดวีซ่าตามเงื่อนไขในสนธิสัญญาสฟาลบาร์Immigrants warmly welcomed, Al Jazeera, 4 July 2006.

มีการลงนามเมื่อวันที่ 9 กุมภาพันธ์ ค.ศ. 1920 และได้รับการเสนอให้ได้รับการลงทะเบียนใน ประมวลสนธิสัญญาสันนิบาตชาติ ในวันที่ 21 ตุลาคม ค.ศ. 1920League of Nations Treaty Series, vol. 2, pp. 8–19 เดิมมีเพียง 14 ประเทศ: เดนมาร์ก, ฝรั่งเศส, อิตาลี, ญี่ปุ่น, เนเธอร์แลนด์,On Dutch interest and historical claims see Muller, Hendrik, ‘Nederland's historische rechten op Spitsbergen’, Tijdschrift van het Koninklijk Nederlandsch Aardrijkskundig Genootschap 2e serie, deel 34 (1919) no. 1, 94–104. นอร์เวย์, สวีเดน, สหราชอาณาจักร (รวมประเทศในเครือจักรภพอย่างออสเตรเลีย, แคนาดา, นิวซีแลนด์, แอฟริกาใต้, อินเดีย) และสหรัฐ ในกลุ่มประเทศผู้ลงนามเดิม ญี่ปุ่นเป็นประเทศสุดท้ายที่ให้สัตยาบันสนธิสัญญาดังกล่าวเมื่อวันที่ 2 สิงหาคม ค.ศ. 1925 ต่อมา วันที่ 14 สิงหาคม ค.ศ. 1925 สนธิสัญญาดังกล่าวได้มีผลบังคับใช้Spitsbergen Treaty and Ratification (in Norwegian)

หลังบังคับใช้แล้ว มีหลายชาติที่เข้าร่วมสนธิสัญญาเพิ่มเติม  มีประเทศที่เข้าร่วมสัญญา 46 ประเทศ
# อีชอัตเธอส์เวย์~ทะบิโนะโตะชู~
"อีชอัตเธอส์เวย์~ทะบิโนะโตะชู~"  เป็นซิงเกิลที่ 36 ของเอ็กซ์ไซล์ วางจำหน่ายวันที่  9 กุมภาพันธ์ พ.ศ. 2554 ในรูปแบบในรูปแบบแม็กซีซิงเกิล  

เพลง "Each Other’s Way~ทะบิโนะโทะชู~" แต่งโดย ATSUSHI หลังจากซิงเกิล "โมตโตะทสึโยคุ"

เพลง "Each Other’s Way~ทะบิโนะโทะชู~" เป็นเพลงประกอบโฆษณา CHINTAI โดยมี AKIRA เป็นพรีเซนเตอร์

ซิงเกิล "Each Other’s Way~ทะบิโนะโทะชู~" เป็นซิงเกิลแรกในรอบ 3 ปีของเอ็กซ์ไซล์ที่มียอดขายต่ำกว่า 2 แสนแผ่นนับตั้งแต่ซิงเกิล Pure / You're my sunshine เมื่อปี พ.ศ. 2551
 รายชื่อเพลง 
 Each Other's Way 〜旅の途中〜
 Each Other's Way 〜旅の途中〜 (Instrumental)
 มิวสิกวิดีโอ 
 Each Other's Way 〜旅の途中〜 (Video Clip)
 ชาร์ต 
ชาร์ตออริกอน (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต9 กุมภาพันธ์ 2011ชาร์ตซิงเกิลออริกอนรายวัน#148,5849 กุมภาพันธ์ 2011ชาร์ตซิงเกิลออริกอนรายสัปดาห์#1100,654 119,419 9 สัปดาห์9 กุมภาพันธ์ 2011ชาร์ตซิงเกิลออริกอนรายเดือน#5115,114 119,419 9 กุมภาพันธ์ 2011ชาร์ตซิงเกิลออริกอนรายปี#63119,419 119,419 

ข้อมูลเพิ่มเติม
อีช อัธเธอะส์ เวย์~ทะบิโนะโทะชู~ Special site http://exile.jp/eow/
# สัตว์เลื้อยคลานทะเล
สัตว์เลื้อยคลานทะเล เป็นสัตว์เลื้อยคลานซึ่งได้ปรับตัวเป็นลำดับที่สองเข้ากับการดำเนินชีวิตแบบอยู่ในน้ำหรือกึ่งใต้น้ำในสิ่งแวดล้อมทางทะเล

สัตว์เลื้อยคลานทะเลยุคแรกเริ่มพบตั้งแต่ยุคเพอร์เมียนระหว่างมหายุคพาลีโอโซอิก ระหว่างมหายุคมีโซโซอิก สัตว์เลื้อยคลานหลายกลุ่มได้ปรับตัวให้สามารถดำเนินชีวิตอยู่ในทะเลได้ รวมไปถึงเครือบรรพบุรุษที่คล้ายคลึงกัน อย่างเช่น อิกธิโอซอร์ พลีซีโอซอร์(อันดับทั้งสองนี้ครั้งหนึ่งคาดกันว่าเคยอยู่ร่วมกันในกลุ่ม "อีนาลิโอซอเรีย"Williston SW (2005) Water Reptiles of the Past and Present University of Chicago Press. ISBN 1-4021-4677-9 การจัดลำดับซึ่งปัจจุบันล้าสมัยไปแล้ว) เป็นต้น

หลังจากเหตุการณ์การสูญพันธุ์ครั้งใหญ่เมื่อปลายยุคครีเตเชียส สัตว์เลื้อยคลานทะเลได้ลดจำนวนลงอย่างมาก สัตว์เลื้อยคลานทะเลที่ยังคงหลงเหลืออยู่ในปัจจุบัน อย่างเช่น อีกัวนาทะเล งูทะเล เต่าทะเล และจระเข้น้ำเค็ม

สัตว์เลื้อยคลานทะเลบางชนิด อย่างเช่น อิกธิโอซอร์และโมซาซอร์น้อยครั้งที่จะเสี่ยงภัยขึ้นมาบนบกและออกลกในน้ำ สำหรับสิ่งมีชีวิตอื่น อย่างเช่น เต่าทะเลและจระเข้น้ำเค็ม จะกลับคืนสู่ชายฝั่งเพื่อวางไข่ สัตว์เลื้อยคลานทะเลบางชนิดยังขึ้นมาพักผ่อนและอาบแดดบนพื้นดินอีกด้วย
# ตะไคร่น้ำ
ตะไคร่น้ำ คือ สาหร่ายเซลล์เดียวซึ่งเกาะยึดในพื้นที่ที่มีน้ำไหล เพราะน้ำที่ไหลมีทั้งออกซิเจน คาร์บอนไดออกไซด์ และสารอาหารไหลเวียนดี แสงดี สาหร่ายพวกนี้จะมายึดเกาะ กลายเป็นผืนเขียว ๆ

ตะไคร่น้ำยังประกอบไปด้วยสาหร่ายชนิดต่าง ๆ รวมทั้งพวกไซยาโนแบคทีเรียมาเกาะกลุ่มอยู่รวมตัวกัน บางกลุ่มเกาะยึดในบริเวณที่เปียกชื้น บางกลุ่มอยู่ในน้ำ แต่ละกลุ่มจะมีสีที่แตกต่างกันออกไป ขึ้นอยู่กับว่าตะไคร่น้ำมีสาหร่ายกลุ่มใดเป็นองค์ประกอบ

ตะไคร่น้ำมักจะสับสนกับเทา ที่เป็นสาหร่ายน้ำจืด

 อนุกรมวิธาน 
ตะไคร่น้ำจัดอยู่ในสิ่งมีชีวิตกลุ่มโพรทิสต์ ลักษณะสำคัญของสิ่งมีชีวิตกลุ่มนี้คือ เป็นสิ่งมีชีวิตที่ไม่จัดเป็นพืชหรือสัตว์ มีโครงสร้างง่าย ๆ ส่วนมากประกอบด้วยเซลล์เดียว (unicellular) บางชนิดมีหลายเซลล์รวมกันเป็นกลุ่มหรือเป็นสายยาว แต่ยังไม่เป็นเนื้อเยื่อหรืออวัยวะ ไม่มีเอ็มบริโอ

บางชนิดสร้างอาหารได้เองเพราะมีคลอโรฟิลล์ เรียกว่า Autotrophic organism บางชนิดสร้างอาหารเองไม่ได้ เรียกว่า Heterotrophic organism บางชนิดเป็นทั้ง Autotroph และ Heterotroph เรียกว่า Mixotrophic organism 

โปรโตซัว จัดอยู่ใน Phylum Protozoa มีเซลล์เดียว มีทั้งอยู่ในน้ำจืดและน้ำเค็ม ในดิน และสิ่งมีชีวิตอื่น บางชนิดอยู่เป็นอิสระ บางชนิดอยู่เป็นกลุ่ม ปรสิตบางชนิดอยู่ร่วมกับสิ่งมีชีวิตอื่นแบบภาวะพึ่งพา บางชนิดอยู่แบบเกื้อกูล การสืบพันธุ์ส่วนมากสืบพันธุ์แบบแบ่งตัวเอง binary fission, budding, conjugation โปรโตซัวส่วนใหญ่หากินแบบอิสระ

การจัดแบ่งโปรโตซัว แบ่งได้ดังนี้
 พวกที่มีแส้ (flagella) ใช้ในการเคลื่อนที่ เช่น ยูกลีนา, วอลวอกซ์, Trypanosoma, Trichonympha, Trichomonas เป็นต้น
 พวกที่มีขน (cilia) ใช้ในการเคลื่อนที่ เช่น พารามีเซียม, วอร์ติเซลลา เป็นต้น
 พวกที่เคลื่อนที่โดยใช้การไหลของไซโตพลาสซึมที่เรียกว่า เท้าเทียม (pseudopodium) เช่น Amoeba proteus, A. radiosa, Entamoeba coli, E. histolytica, E. gingivalis
 พวกที่ไม่มีโครงสร้างในการเคลื่อนที่ (sporozoa) เช่น พลาสโมเดียม, Monocystis (เป็นปรสิตอยู่ในถุงเก็บอสุจิของไส้เดือน) 

Chlorophyta มีแป้งและที่สะสมอาหาร มี Chlorophyll a , b, แคโรทีน, แซนโทฟิลล์ มักมี Flagella ช่วยในการเคลื่อนที่

ตัวอย่าง 

 สไปโรไจรา (Spirogyra) อยู่ในน้ำจืด บางคนใช้เป็นอาหารได้
 Acetabularia เป็นสาหร่ายเซลล์เดียวที่ใหญ่ที่สุด
 Scenedemus (ซีนเดสมัส) เป็นสาหร่ายที่มีโปรตีนสูง
 Protococcus (ตะไคร่น้ำ)
 Chlorella (คลอเรลลา) เป็นสาหร่ายที่มีโปรตีนสูง
 Chlamydomonas
 Ulothrix
 Pediastrum
# ราอุล ไมแรลึช
ราอุล ฌูแซ ตริงดาดึ ไมแรลึช  เกิดวันที่ 17 มีนาคม ค.ศ. 1983 เป็นอดีตนักฟุตบอลชาวโปรตุเกสในตำแหน่งกองกลางตัวรุก สโมสรสุดท้ายของเขาคือเฟแนร์บาห์เชในประเทศตุรกี

ไมแรลึชเกิดที่เมืองอาวึช (Aves) ทางภาคเหนือของโปรตุเกส เริ่มต้นค้าแข้งกับทีมในบ้านเกิด ก่อนจะย้ายไปเล่นให้ทีมในลีกสูงสุดอย่างโบอาวิชตาได้ฤดูกาลเศษ และย้ายไปโปร์ตูใน ค.ศ. 2004 เขาแจ้งเกิดได้ที่อึชตาดีอูดูดราเกา ช่วยให้โปร์ตูคว้าทริปเปิลแชมป์ในฤดูกาล 2005/06 เขายิงเชลซีในรอบแพ้คัดออกแชมเปียนส์ลีกด้วยในปีต่อมา เขาพาโปร์ตูคว้าแชมป์ลีกอีก 2 ครั้งในปี 2008 และ 2009 ก่อนที่ผู้จัดการทีมคนใหม่ อังเดร วิลลัช-โบอัช ตกลงขายเขาให้กับลิเวอร์พูลหลังจากเล่นให้โปร์ตูมา 6 ปี หลังจากเริ่มต้นในอังกฤษไม่ดีนัก ไมแรลึชปรับตัวได้ในเดือนมกราคม ค.ศ. 2011 ทำได้ 5 ประตูจาก 6 เกม รวมถึงประตูชัยที่สแตมฟอร์ดบริดจ์ด้วย เขาลงสนามเป็นตัวสำรอง 2 นัดให้ทีมของเคนนี แดลกลีช ก่อนที่เชลซีจะทำสัญญาคว้าตัวไมแรลึชมาจากลิเวอร์พูลด้วยสัญญา 4 ปี ในวันสุดท้ายของการซื้อขายนักเตะในเดือนสิงหาคม ค.ศ. 2011

ไมแรลึชเป็นตัวหลักในทีมชาติยุคของลูอิส เฟลีปี สโกลารี ก่อนจะเข้าสู่การแข่งขันยูโร 2008 ซึ่งเขายิงประตูแรกในนามทีมชาติได้ เขาลงสนามในรอบคัดเลือกฟุตบอลโลก 2010 ทุกนัด และทำประตูได้ด้วยที่แอฟริกาใต้ในเกมถล่มเกาหลีเหนือ 7-0 และผลงานไปเข้าตาลิเวอร์พูล เขายังเป็นตัวหลักในรอบคัดเลือกยูโร 2012 เขาติดทีมชาติครบ 73 นัด และเลิกเล่นทีมชาติใน ค.ศ. 2014
# เฮง สัมริน
พลเอกอาวุโส สมเด็จอัครมหาพญาจักรี เฮง สัมริน (, สมฺเตจอคฺคมหาพญาจกฺรี เหง สํริน; เกิด 25 พฤษภาคม ค.ศ. 1934) อดีตผู้นำกัมพูชา เคยดำรงตำแหน่งประธานสภาปฏิวัติประชาชนกัมพูชา ดำรงตำแหน่งผู้นำสาธารณรัฐประชามานิตกัมพูชา และรัฐกัมพูชา ระหว่างปี ค.ศ. 1979 ถึง 1993   อดีตประธานรัฐสภาของกัมพูชา และดำรงตำแหน่งประธานอาวุโสพรรคประชาชนกัมพูชา พรรครัฐบาลกัมพูชาในปัจจุบัน 

สมเด็จอัครมหาพญาจักรี เฮง สัมริน เกิดที่จังหวัดไพรแวง  เคยเป็นทหารสมาชิกขบวนการเขมรแดงภายใต้การนำของพล พต ซึ่งเข้ายึดอำนาจกัมพูชาในปี ค.ศ. 1975 ต่อมาได้แยกตัวออกจากเขมรแดงในปี ค.ศ. 1978 และหลบหนีการกวาดล้างเข้าสู่เวียดนาม  เฮง สัมรินได้ร่วมก่อตั้งแนวร่วมสามัคคีประชาชาติกู้ชาติกัมพูชา (Kampuchea United Front for National Salvation - FUNSK) โดยการสนับสนุนจากเวียดนามและสหภาพโซเวียต  นำกำลังเข้าสู้รบกับเขมรแดง ที่ได้รับการสนับสนุนจากจีนแผ่นดินใหญ่

สมเด็จอัครมหาพญาจักรี เฮง สัมริน ได้ทำการรัฐประหารยึดอำนาจจากรัฐบาลพล พต ในปี ค.ศ. 1979 และจัดตั้งรัฐบาลคอมมิวนิสต์ สถาปนาชื่อประเทศว่า สาธารณรัฐประชาชนกัมพูชา  ต่อมาเมื่อฮุน เซน ได้ดำรงตำแหน่งนายกรัฐมนตรีกัมพูชา ในปี ค.ศ. 1985 พร้อมกับการถอนกำลังสนับสนุนจากเวียดนาม ทำให้อิทธิพลของเฮง สัมรินลดน้อยลง

เมื่อกัมพูชาเปลี่ยนแปลงไปสู่ระบอบราชาธิปไตยภายใต้รัฐธรรมนูญอีกครั้งในปี ค.ศ. 1993 พระบาทสมเด็จพระนโรดม สีหนุ ได้พระราชทานบรรดาศักดิ์ขุนนางชั้นสมเด็จ สถาปนาเฮง สัมริน ขึ้นเป็น "สมเด็จอัครมหาพญาจักรี เฮง สัมริน" พร้อมกับเจีย ซีม  และได้รับพระราชทานเลือนยศทหารจากพระบาทสมเด็จพระบรมนาถนโรดม สีหมุนี ให้เป็นพลเอกอาวุโส พร้อมกับฮุน เซน และเจีย ซีมเมื่อปี ค.ศ. 2009สมเด็จสีหมุนี เลื่อนยศ 3 สมเด็จ เป็นจอมพลแห่งกองทัพกัมพูชา ศูนย์อินโดจีนศึกษา วิทยาลัยการบริหารรัฐกิจ มหาวิทยาลัยบูรพา, 23 ธันวาคม 2552
# ซอน ซาน
ซอน ซาน (สืน สาน; 5 ตุลาคม พ.ศ. 2454 - 19 ธันวาคม พ.ศ. 2543) เป็นนักการเมืองชาวกัมพูชาที่ต่อต้านคอมมิวนิสต์เป็นนายกรัฐมนตรีคนที่ 24 ของกัมพูชา (พ.ศ. 2510 – 2511) และต่อมาเป็นประธานสมัชชาแห่งชาติ (พ.ศ. 2536) ตำแหน่งเต็มยศของเขาคือ สมเด็จบวรเศรษฐาธิบดี ซอน ซาน (ภาษาเขมร: សម្តេចបវរសេដ្ឋាធិបតី សឺន សាន)
 ชีวิตช่วงแรก 
ซอน ซาน เกิดที่กรุงพนมเปญ ครอบครัวของเขามีภูมิหลังเป็นชาวแขมร์กรอม ทั้งพ่อแม่ของเขามาขากจังหวัดจ่าวิญในเวียดนาม ซอน ซัท พ่อของเขาอพยพมาสู่กัมพูชาก่อนซอน ซานเกิดเพื่อมาทำงานให้กับพระสีสุวัตถิ์ สุภานุวงศ์Corfield (1994), p. 5 ซอน ซานศึกษาในพนมเปญก่อนจะไปศึกษาต่อที่ปารีส จบการศึกษาด้านเศรษฐศาสตร์จาก École des Hautes Études Commerciales de Paris ปารีส ใน พ.ศ. 2476 และได้ไปศึกษาภาษาอังกฤษในลอนดอนเป็นเวลาสั้น ๆ และกลับสู่กัมพูชาใน พ.ศ. 2478 จากนั้นกลับมาทำงานให้กับหน่วยงานของรัฐบาล ดูแลเกี่ยวกับด้านการค้า ที่จังหวัดเปรยแวง และจังหวัดพระตะบอง และเข้าร่วมในคณะกรรมการเศรษฐกิจที่เดินทางไปโตเกียวใน พ.ศ. 2484

 นักการเมือง 
เขาเป็นผู้สนับสนุนพรรคประชาธิปไตยและได้เป็นรองประธานในสภารัฐมนตรีและรัฐมนตรีว่าการกระทรวงการคลังในรัฐบาลของพระสีสุวัตถิ์ ยุทธวงศ์ระหว่าง พ.ศ. 2489 – 2490 หลังจากพระสีสุวัตถ์ ยุทธวงศ์สิ้นพระชนม์ เขาได้เป็นรองประธานต่อจนถึงเดือนกุมภาพันธ์ พ.ศ. 2491Cambodian Envoy Off to Paris, New York Times, May 31, 1973, Thursday และได้เป็นรัฐมนตรีว่าการกระทรวงการต่างประเทศระหว่างเดือนมิถุนายน พ.ศ. 2493 ถึงเดือนมีนาคม พ.ศ. 2494 จนกระทั่งพรรคประชาธิปไตยสลายตัวใน พ.ศ. 2495 เขาลาออกจากผู้นำพรรค เข้าเป็นสมาชิกพรรคสังคมและเข้าร่วมรัฐบาล ได้เป็นประธานธนาคารแห่งชาติกัมพูชาระหว่าง พ.ศ. 2507 – 2509
 กักบริเวณและลี้ภัย 
หลังรัฐประหาร พ.ศ. 2513 เขาถูกกักบริเวณที่บ้านก่อนจะลี้ภัยไปฝรั่งเศสCambodian Envoy Off to Paris, New York Times, May 31, 1973, Thursday ในเดือนมิถุนายน พ.ศ. 2513 เขาเดินทางไปปักกิ่งเพื่อพยายามประสานระหว่างพระนโรดม สีหนุ และลน นล โดยการสนับสนุนจากฝรั่งเศสและจีน แต่ไม่ประสบความสำเร็จ จนกระทั่งมีการประกาศตั้งสาธารณรัฐเขมรในเดือนตุลาคม
 กลับสู่กัมพูชา 
ซอน ซานเป็นผู้ก่อตั้งแนวร่วมปลดปล่อยแห่งชาติประชาชนเขมร ใน พ.ศ. 2521 เพื่อรวมผู้อพยพที่ต่อต้านคอมมิวนิสต์ตามแนวชายแดนไทย เป็นกองกำลังต่อต้านรัฐบาลคอมมิวนิสต์ที่มีเวียดนามหนุนหลัง ซึ่งต่อมาได้ร่วมมือกับกองทัพแห่งชาติเจ้าสีหนุเพื่อเป็นกลุ่มต่อต้านที่ไม่ใช่คอมมิวนิสต์ ต่อมา ใน พ.ศ. 2525   จัดตั้งรัฐบาลแนวร่วมแห่งกัมพูชาประชาธิปไตยหรือรัฐบาลผสมกัมพูชาประชาธิปไตยหรือแนวร่วมเขมรสามฝ่ายร่วมกับพรรคกัมพูชาประชาธิปไตยของพล พต โดยซอน ซานดำรงตำแหน่งนายกรัฐมนตรีTwo old enemies fight Cambodia war, Christian Science Monitor, October 23, 1985 ในช่วง พ.ศ. 2523 – 2533 ซอน ซานได้รับการสนับสนุนทางการเงินและอาวุธอย่างจำกัดจากสหรัฐเพื่อต่อต้านโซเวียตและเวียดนามในกัมพูชา

หลังการเจรจาไกล่เกลี่ยโดยสหประชาชาติ และมีการลงนามในข้อตกลงสันติภาพปารีสในปี พ.ศ. 2534 ซอน ซานได้ก่อตั้งพรรคการเมืองชื่อพรรคประชาธิปไตยเสรีนิยมชาวพุทธ (Buddhist Liberal Democratic Party) ในการเลือกตั้งทั่วไป พ.ศ. 2536 พรรคนี้ได้รับเลือกตั้ง 10 ที่นั่ง และเข้าร่วมรัฐบาลผสม ซึ่งเป็นเสียงข้างน้อยในรัฐบาลผสม โดยดำรงตำแหน่งประธานรัฐสภากัมพูชาเป็นระยะเวลาสั้น ๆ ช่วงเดือนมิถุนายน-ตุลาคม พ.ศ. 2536 ในปี พ.ศ. 2540 ซอน ซานได้เกษียณตัวเองทางการเมืองเนื่องจากปัญหาทางสุขภาพ และเดินทางไปใช้ชีวิตกับครอบครัวในกรุงปารีส จนกระทั่งเสียชีวิตด้วยวัย 89 ปี ในปี พ.ศ. 2543Former Cambodian Prime Minister Son Sann Dies, People's Daily, December 20, 2000
# ลอน นอล
จอมพล ลอน นอล (ลน่ นล่; 13 พฤศจิกายน ค.ศ. 1913 - 17 พฤศจิกายน ค.ศ. 1985) เป็นนายทหารและนักการเมืองกัมพูชา เคยดำรงตำแหน่งนายกรัฐมนตรีกัมพูชาสองสมัย และดำรงตำแหน่งรัฐมนตรีกลาโหมอีกหลายครั้ง เป็นผู้ก่อการรัฐประหารล้มอำนาจของรัฐบาลเจ้านโรดม สีหนุในปี ค.ศ. 1970 สถาปนาสาธารณรัฐเขมร และแต่งตั้งตัวเองเป็นประธานาธิบดีและประมุขแห่งรัฐ

ลอน นอลเป็นชาวกัมพูชาเชื้อสายจีน  เกิดที่จังหวัดไพรแวง เป็นบุตรชายของลอน ฮิล ข้าราชการระดับสูงของจังหวัดเสียมราฐ และจังหวัดกัมปงธม ปู่ของเขาเป็นชาวเขมรต่ำจากจังหวัดเตยนินห์ในเวียดนาม และมีย่าเป็นลูกครึ่งเขมร-จีนธิบดี บัวคำศรี. ชุด "อาเซียน" ในมิติประวัติศาสตร์ ประวัติศาสตร์กัมพูชา. กรุงเทพฯ:เมืองโบราณ. 2555, หน้า 77

จบการศึกษาจากลีเซ Chasseloup-Laubat ที่เมืองไซ่ง่อน , โรงเรียนนายร้อยทหารบกกัมพูชา และเริ่มทำงานกับอาณานิคมฝรั่งเศส ขณะที่ยังศึกษาอยู่ในไซ่ง่อนนั้น เขาได้เป็นเพื่อนสนิทกับเจ้าสีสุวัตถิ์ สิริมตะ, ญึก เตียวลง และเจ้าสีสุวัตถิ์ ยุทธวงศ์Justin J. Corfield. Khmers Stand Up ! : A History of the Cambodian Government 1970-1975, p 19  ต่อมาลอน นอล ได้รับตำแหน่งผู้ว่าราชการจังหวัดกระแจะในปี ค.ศ. 1946  และเข้าร่วมก่อตั้งขบวนการทางการเมืองฝ่ายขวา นิยมเจ้า และเรียกร้องเอกราชจากฝรั่งเศส ร่วมกับเจ้านโรดม สีหนุ

ลอน นอล เข้าร่วมกับกองทัพกัมพูชาในปี ค.ศ. 1952 จนกระทั่งดำรงตำแหน่งผู้บัญชาการทหาร รัฐมนตรีกลาโหม และรองนายกรัฐมนตรีในรัฐบาลหม่อมราชวงศ์นโรดม สีหนุ ในเวลานั้นเขาเริ่มมีความเห็นด้านนโยบายการต่างประเทศขัดแย้งกับหม่อมราชวงศ์นโรดม สีหนุ ซึ่งเอนเอียงไปทางจีนแผ่นดินใหญ่ และเวียดนามเหนือ ส่วนลอน นอลนั้นสนับสนุนสหรัฐอเมริกา

ลอน นอลดำรงตำแหน่งนายกรัฐมนตรีกัมพูชาสมัยแรกหลังการเลือกตั้งทั่วไปในปี ค.ศ. 1966 และสมัยที่สองในปี ค.ศ. 1969  ต่อมาได้ร่วมกับเจ้าสีสุวัตถิ์ สิริมตะ และเซิง งอกทัญ ก่อการรัฐประหารล้มอำนาจของสีหนุ เพื่อสถาปนาระบอบสาธารณรัฐ Revisiting Lon Nol’s Cambodia The Phnom Penh Post, Sebastian Strangio, 18 March 2010 พร้อมกับได้รับการเลือกในที่ประชุมรัฐสภาให้ดำรงตำแหน่งผู้นำแห่งรัฐ  ในขณะที่เจ้านโรดม สีหนุ ได้ประกาศตั้งรัฐบาลราชอาณาจักรกัมพูชาพลัดถิ่นขึ้นที่กรุงปักกิ่ง สาธารณรัฐประชาชนจีน The Coup: Opportunities for Nixon and the Khmer Rouge

ลอน นอลได้สถาปนาสาธารณรัฐเขมรขึ้นปกครองกัมพูชาระหว่างปี 1970 ถึง 1976 ในขณะนั้นได้เกิดสงครามกลางเมืองกับเขมรแดง ลอน นอลตกเป็นฝ่ายพ่ายแพ้ และลี้ภัยไปอยู่อินโดนีเซีย ก่อนจะย้ายไปอาศัยในสหรัฐอเมริกา ในช่วงบั้นปลายชีวิตเขามีปัญหาเรื่องสุขภาพ และเสียชีวิตเมื่อวันที่ 17 พฤศจิกายน ค.ศ. 1985 ที่แคลิฟอร์เนีย

 เครื่องอิสริยาภรณ์ 

 เครื่องอิสริยาภรณ์เขมร 

 80x80px เครื่องอิสริยยศพระราชาณาจักรกัมพูชา ชั้นมหาสิริวัฒน์
 80x80px เหรียญพระนโรดม สีหนุ
 80x80px เครื่องราชอิสริยาภรณ์สุวัตถารา ชั้นมหาสิริวัฒน์
 80x80px เครื่องอิสริยยศมุนีสาราภัณฑ์ ชั้นมหาเสนา
# สาวน้อยประแป้ง
สาวน้อยประแป้ง หรือ ดิฟเฟนบาเกีย (ชื่อวิทยาศาสตร์ Dieffenbachia) เป็นไม้ที่มีถิ่นกำเนิดอยู่ในประเทศเขตร้อนทั่วไป ในอเมริกาใต้และหมู่เกาะเวสต์อินดีส นิยมปลูกเป็นไม้กระถางกันทั่วไป ใช้ประดับภายในอาคาร และเป็นพืชมีพิษ หากถูกผิวหนังจะเกิดอาการระคายเคือง ถ้าหากเผลอกิน อาจทำให้เสียชีวิตได้
# มวยตับจาก
มวยตับจาก เป็นกีฬาพื้นบ้านยอดนิยมของภาคตะวันออก โดยเฉพาะอย่างยิ่งจังหวัดฉะเชิงเทรา จังหวัดชลบุรี เพราะในอดีตมีการปลูกต้นจากเป็นจำนวนมาก แต่ปัจจุบันพืชประเภทนี้ลดจำนวนไปจากพื้นที่ดังกล่าว ด้วยเหตุที่ป่าจากมีการปลูกลดลง

พ.ศ. 2556 มวยตับจาก ได้รับการขึ้นทะเบียนมรดกภูมิปัญญาทางวัฒนธรรมของชาติ สาขากีฬาภูมิปัญญาไทย จากกรมส่งเสริมวัฒนธรรมสวธ.ชู “ข้าวหลาม ยาหม่อง มวยตับจาก” มรดกภูมิปัญญาชาติ

 อุปกรณ์ 
อุปกรณ์ที่ใช้ในการแข่งขัน คือ ใบจากแห้งจำนวนมาก เพื่อปูให้ทั่วพื้นเวที และเชือกสำหรับขึงเวที

 วิธีการขั้นตอน 
การนำใบจากมาปูบนเวทีมวย ซึ่งเป็นเวทีมาตรฐานที่ใช้ชกทั่วไป ขั้นตอนแรก คือตัดใบจากมาตากให้แห้ง เวลาเหยียบย่ำจะได้ยินเสียงกรอบแกรบ หลังจากใบแห้งแล้ว นำมามัดร้อยในก้านไม้ที่เหลามาเป็นอย่างดี มีความยาวประมาณ 3-4 เมตร โดยมัดเรียงให้เต็มก้านไม้ เมื่อร้อยเต็มแล้ว 1 อัน เรียกว่า "ตับ" ซึ่งเป็นที่มาของการเรียก "มวยตับจาก" ก่อนทำการชก นักมวยทั้งคู่จะผูกตา ด้วยผ้า และจับให้อยู่คนละมุม มีกรรมการอยู่กลางเวที 1 คน จากนั้น เมื่อสัญญาณเริ่มชก นักมวยจะเดินออกจากมุมเพื่อหาคู่ต่อสู้และต่อยกัน โดยจะใช้ฟังเสียงลั่นกรอบ ๆ แกรบ ๆ ของใบจากที่ปูไว้ เพื่อจับทิศทางของคู่ต่อสู้ของตนตราด ควันหลงสีสันวันลอยกระทง มวยตับจากและประกวดนางนพมาศรุ่นคุณย่าคุณยาย

 กติกา 
การชกมวยตับจาก นักมวยทั้งคู่ ก่อนขึ้นชกจะต้องสวมใส่นวม ใช้ผ้าปิดตาให้สนิท การต่อยคือใครต่อยเข้าเป้ามากที่สุด ก็จะได้คะแนนมากเป็นฝ่ายชนะ ชก 3 ยก ยกละ 2 นาที สวมใส่นวมตามมาตรฐาน มวยตับจากเป็นกีฬาพื้นบ้านที่เสริมสร้างไหวพริบในการฟังเสียงได้เป็นอย่างดี

 จุดเด่น 
จุดเด่น คือ การชกมวยตับจากเน้นความบันเทิงสนุกสนาน มากกว่าที่จะตั้งหน้าตั้งตาห้ำหั่นที่จะเอาชนะกันและกัน จุดเด่นการชกมวยนี้ คือ การชกที่มองไม่เห็นเป้าหมาย หรือคู่ต่อสู้ เพียงได้ยินเสียงเดินบนพื้นที่ปูด้วยใบจากแห้งเท่านั้น นักมวยทั้งสองฝ่ายคือมุมแดง และมุมน้ำเงิน ก็จะปรี่เข้าไปเตะต่อย ที่จุดกำเนิดเสียงที่ได้ยิน นอกจากเสียงเดินของนักมวยแล้ว ยังมีเสียงเดินของกรรมการด้วย ซึ่งนักมวยทั้งคู่จะไม่รู้หรือมองไม่เห็นว่าเป็นคู่ต่อสู้หรือกรรมการ นักมวยทั้งสองจะเตะต่อย มั่วไปหมด สำหรับรางวัลของนักมวยนั้นจะมีมูลค่าแตกต่างกันมากน้อย แล้วแต่ผู้จัดที่สามารถจะหามามอบให้ เช่น หม้อหุงข้าว พัดลม เครื่องใช้ไฟฟ้า หรือเป็นเงินสด หรือบางคู่ ชกได้สนุกสนาน

 การแข่งขัน 
พ.ศ. 2556 ได้มีการจัดแข่งขัน “ไทยไฟต์ ตับจาก” โดยมีผู้เข้าประลองฝีมือคือ สามารถ พยัคฆ์อรุณ และสมรักษ์ คำสิงห์หนังสือพิมพ์บ้านเมือง » สมรักษ์-สามารถ โชว์มวยตับจากเปิดงาน “สีสันประเพณีบูรพาวิถี”

 ในวัฒนธรรมร่วมสมัย 
ในภาพยนตร์แสบสนิท ศิษย์ส่ายหน้า ได้นำเสนอการต่อสู้มวยตับจากอยู่ในท้องเรื่อง นอกจากนี้ ยังมีตัวละครเกมลีกออฟเลเจนด์ ชื่อลี ซิน ในชุดนักมวยไทย ซึ่งมีลักษณะของนักมวยตับจากปรากฏอยู่League of Legends อัพเดตมวยไทย Lee Sin ที่แรกในโลก
# วิถีมังสวิรัติแบบเชน
วิถีมังสวิรัติแบบเชนเป็นการปฏิบัติส่วนหนึ่งของวัฒนธรรมและปรัชญาของศาสนาเชน รูปแบบอาหารของเชนเป็นหนึ่งในการกินอาหารที่มีกฎเคร่งครัดมากที่สุดชนิดหนึ่ง อาหารเชนมีลักษณะเป็นวิถีมังสวิรัติดื่มน้ำนม  และมีข้อห้ามกินผักในดิน เช่น มันฝรั่ง กระเทียม หอมใหญ่ โดยปฏิบัติดังนั้นเพื่อไม่ให้ทำอันตรายแก่แมลงและสิ่งมีชีวิตเล็กน้อยในดิน และไม่ให้พืชทั้งต้นถูกถอนรากถอนโคนจนเสียชีวิต การกินอาหารแบบเชนเช่นนี้ปฏิบัติในนักบวชและศาสนิกชนขณะถือศีล

ศาสนิกชนเชนไม่กินเนื้อสัตว์และไข่ทุกชนิดโดยมีรากฐานมาจากหลักอหิงสาในศาสนาเชน โดยแสดงออกผ่านการ "ไม่ทำร้าย"  การปฏิบัติเช่นนี้เพื่อเป็นการลดการสะสมกรรมที่กระทำต่อสิ่งมีชีวิตอื่น ถึงแม้แนวคิดเดียวกันนี้จะปรากฏในศาสนาฮินดู พุทธ และเชน แต่การนำไปปฏิบัติและส่วนที่เน้นในการแสดงออกนั้นแตกต่างกัน ศาสนาเชนเชื่อว่าอหิงสาคือวัตรทางศาสนาที่สำคัญที่สุดของทุกคน (อหิงสาปรโมธรรมห์) และเป็นเงื่อนไขที่จำเป็นต่อการหลุดพ้นจากการเวียนว่ายตายเกิดHemacandra, Yogashastra 2.31. อันเป็นเป้าหมายสูงสุดของศาสนาเชน การนำเอาหลักการอหิงสามาปฏิบัติอย่างจริงจังในชีวิตประจำวันไปจนถึงการกินอาหารนี้เป็นเอกลักษณ์สำคัญของศาสนาเชนที่ต่างจากฮินดูและพุทธ
# ทังโกบง
ทังโกบง  เป็นภาษาญี่ปุ่น หมายถึง หนังสือชุดหนึ่ง ซึ่งแต่ละเล่มจบในตัวไม่ต่อเนื่องหรือเกี่ยวข้องกันและกัน แต่มักออกเป็นชุดอย่างนั้นเพื่อประโยชน์ทางอุตสาหกรรม ปกติจะพิมพ์แค่เล่มเดียว แต่หากจำนวนหน้าเยอะก็อาจพิมพ์เป็นหลายเล่มแยก

สำนักพิมพ์ที่มีการพิมพ์เล่มทังโกบงอาทิ จัมป์ คอมมิกส์  ตีพิมพ์ในนิตยสาร โชเน็งจัมป์รายสัปดาห์  และสำนักพิมพ์ชูเอชะ และนิตยสาร จัมป์ อื่น ๆ  เช่น โชเน็นแม็กกาซีน ,สำนักพิมพ์โคดันชะ และ สำนักพิมพ์โชงากูกัง ,โชเน็งซันเดย์รายสัปดาห์ เป็นต้น
หมวดหมู่:วรรณกรรมญี่ปุ่น
# เชร็ค สุขสันต์ นิรันดร
เชร็ค สุขสันต์นิรนดร  เป็นภาพยนตร์ภาคที่สี่และเป็นภาคสุดท้ายของซีรีส์ เป็นภาพยนตร์แอนิเมชั่นประเภท แฟนตาเซีย-ตลก ปี 2010 ภาพยนตร์เรื่องนี้ออกฉายโดย ดรีมเวิร์ก และออกจำหน่ายโดย พาราเมาต์พิกเจอส์

 เนื้อเรื่องย่อ 

 ตัวละครหลัก 

 ตัวละคร  ต้นฉบับภาษาอังกฤษ   พากย์ไทย  เชร็ค  ไมค์ ไมเยอร์ส  จิ้ม ชวนชื่น ดองกี้  เอ็ดดี้ เมอร์ฟี่  สุรศักดิ์ วงษ์ไทย เจ้าหญิงฟีโอน่า  คาเมรอน ดิแอซ  แคทรียา อิงลิช พุซ อิน บู๊ท  แอนโทนิโอ แบนเดรัส  ดอม เหตระกูล  พ่อมดรัมเพลสติลท์สกิน  วอลท์ ดอร์น  ดีเจเพชรจ้าเพชรจ้า พกพาลูกบ้าพากย์เสียงพ่อมดร้ายใน Shrek 4 

 การเปิดตัว 
เชร็ค สุขสันต์ นิรันดร ได้รับการจัดฉายรอบปฐมทัศน์ในเทศกาลภาพยนตร์ไทรเบค่า ณ วันที่ 21 เมษายน ค.ศ. 2010  โดยภาพยนตร์ชุดนี้ได้รับการเผยแพร่สู่สาธารณชน ณ วันที่ 20 พฤษภาคม ค.ศ. 2010 ที่ประเทศรัสเซีย ในขณะที่มีการเปิดตัวในสหรัฐอเมริกาตามมา ณ วันที่ 21 พฤษภาคม ค.ศ. 2010 ภาพยนตร์ยังได้รับการเปิดตัวในรูปแบบของไอแม็กซ์ 3 มิติ ถึงแม้ว่าภาพยนตร์เรื่องนี้ได้รับการผสมกับการแสดงความคิดเห็นในเชิงบวกจากนักวิจารณ์และการตอบรับช่วงเปิดตัวต่ำกว่าความคาดหวังก็ยังคงเป็นอันดับ 1 ของภาพยนตร์ในประเทศสหรัฐอเมริกาและแคนาดาเป็นเวลาสามสัปดาห์ติดต่อกัน และมีการทำรายได้รวมทั่วโลกกว่า 749,000,000 ดอลลาร์สหรัฐ ทำให้ความสำเร็จเชิงพาณิชย์ นอกจากนี้ภาพยนตร์เรื่องนี้เป็นของดรีมเวิร์คแอนิเมชั่ภาพยนตร์ที่ทำรายได้สูงสุดที่สำนักงานช่องต่างประเทศ

 การตอบรับ 
 รางวัลและเสนอชื่อเข้าชิงรางวัล 
 Award Category/Recipient(s) Result ReferencesTeen Choice Awards 2010Choice Movie: Animated Filmrowspan="9" Nickelodeon Australian Kids' Choice Awards 2010Favorite MovieNickelodeon Kids' Choice Awards Nominations - Australia 2010!  Take40 Australia. Retrieved October 9, 2010.37th People's Choice AwardsFavorite Family Movie 38th Annie AwardsAnimated Effects in an Animated ProductionMusic in a Feature ProductionVoice Acting in a Feature Production (Cameron Diaz)Storyboarding in a Feature ProductionProduction Design in a Feature Production2011 Kids' Choice AwardsFavorite Animated FilmKids' Choice Awards 2011 Nominees: Miley Cyrus, Justin Bieber and Selena Gomez lead  Retrieved February 11, 2011.Favorite Voice From An Animated Movie (Eddie Murphy)'Kids' Choice Awards': Goo had it coming, Jim Carrey and Russell Brand!  Retrieved April 3, 2011.Favorite Voice From An Animated Movie (Cameron Diaz)rowspan="2" Cameron Diaz Is 'Flattered' By Kids Choice Nomination  Retrieved February 11, 2011.37th Saturn AwardsBest Animated Film<center>

 ชุดแยก 

พุซ อิน บู๊ทส์ เป็นภาพยนตร์คอมพิวเตอร์แอนิเมชัน ที่ได้รับการเปิดตัว ณ วันที่ 28 ตุลาคม ค.ศ. 2011  ซึ่งภาพยนตร์ได้อิงตัวละคร พุซ อิน บู๊ท ที่ได้ออกผจญภัยไปพร้อมกับ คิตตี้ ซอฟท์พอว์ และ ฮัมป์ตี้ ดัมป์ตี้ เจ้าปัญญา ซึ่งเป็นเหตุการณ์ที่เกดิขึ้นก่อนที่เขาจะปรากฏตัวครั้งแรกใน เชร็ค 2